Temesváros

GYÖKEREK, FAKULÁS, METAMORFÓZIS
2026-05-29 08:00 - 2026-06-29 17:00 (Europe/Helsinki) | Magyar Ház, Bd. Revoluției. 8., Timisoara
Szeretettel meghívjuk Önt, kedves családját és barátait a „GYÖKEREK, FAKULÁS, METAMORFÓZIS” című kiállítás megnyitójára, amely a temesvári Magyar Házban kerül megrendezésre.A kiállítás kulturális örökségünket, a feledésbe merülő rítusokat és az időtlen átalakulás motívumait állítja a középpontba, vizuális párbeszédet teremtve emlékezet, identitás és az idő múlása között.

A KIÁLLÍTÁST MEGNYITJÁK:Gábor Zoltán és Găurean CristinaKURÁTOR:Gábor Zoltán

HELYSZÍN:Magyar HázTemesvár, Bdul. Revoluției din 1989, 8-as szám
LÁTOGATHATÓ:2026. május 29. – június 29.

Festen / bemutató
2026-07-03 19:00 - 21:00 | Csiky Gergely Állami Magyar Színház, Nagyterem, Alba Iulia utca 2., Temesvár
A Thomas Vinterberg Festen című filmjének forgatókönyve nyomán készült előadás egy család ünnepi ceremóniájából, egy köztiszteletben álló polgári család pátriárkájának születésnapjából indul. A vacsora közepén a legidősebb fiú köszöntőt mond, ezzel felborítja az ünnep rendjét: leleplez egy, az egész családot érintő abúzus- és elhallgatástörténetet. Ettől a pillanattól kezdve az asztal az emlékezés és a tagadás csataterévé válik: egymásnak feszül az igazság és az azt rejtegető összes beidegződés. A színpadi tér többféle értelmet nyer: az ünnep meghívottai egyben nézők is, az előadás pedig egy leleplezésláncolat. Egy rítus, amely egy olyan légkörben, ahol a showműsorok felszínes szórakoztatása mellett a vallomások nyers ereje is jelen van, akár beilleszthető az ünnepi műsorba. Az előadás így folyamatosan a személyes trauma és a kollektív elhallgatás politikai dimenziója között mozog. A Festen nem csupán egy családi történet, hanem egy lenyomata is annak a működési formának, ahogyan a különböző közösségek védelmezik a saját titkaikat – legyen szó családokról, társadalmi csoportokról, intézményekről. Az ünnep olyan kontextust teremt, ahol az összejátszás lelepleződhet, az igazság pedig többé nem hagyható figyelmen kívül.
A Nordiska ApS ügynökség engedélyével – www.nordiska.dk
Bo hr. Hansen színpadi adaptációja Thomas Vinterberg és Mogens Rukov Festen című filmje alapján.
JEGYEK

Az Új Ezredév Református Központ szimbólumai
2026-07-04 18:00 - 19:00 | Új Ezredév Református Központ, Splaiul Morarilor 1, Temesvár
Szeretettel meghívjuk kedves testvéreinket július 4-én, szombaton 18 órától a kamarakoncert terembe, ahol BICSOK ANETT építész hallgató fogja bemutatni a Makovecz központ szimbólumairól szóló vetítettképes előadását.
Gazda István
lelkipásztor

Festen
2026-07-04 19:00 - 21:00 | Csiky Gergely Állami Magyar Színház, Nagyterem, Alba Iulia utca 2., Temesvár

Orfan / Árva
2026-07-04 19:00 - 21:30 | Stúdió mozi (N. Lenau út, 1. szám), Str. Nicolaus Lenau, nr. 2, Temesvár
Az 1956-os forradalom után játszódó történetben egy kisfiú áll a középpontban, akit az édesanyja egy idealizált, hős halált halt apa képével nevelt fel. A gyerek világa teljesen felfordul, amikor váratlanul megjelenik egy nyers, erőszakos férfi, aki azt állítja, hogy ő az igazi apja.

Rendező: Nemes Jeles László
Szereplők: Waskovics Andrea, Grégory Gadebois, Fátyol Hermina, Barabás Bojtorján
Gyártó országok: Magyarország, Nagy-Britannia, Franciaország
Gyártási év: 2025
Nyelv: Magyar
Felirat: Román
Korhatár: 15 éven aluliak számára nem ajánlott (15+)

Velencei Nemzetközi Filmfesztivál: Jelölés a legjobb filmnek járó Arany Oroszlán díjra.

Előzetes

CampUs - Okos nappalok, hangos éjszakák
2026-07-10 08:00 - 2026-07-12 17:00 | Sequoia Panzió, Székelyjó, Principala nr 211G, Székelyjó, Romania, 407495, Székelyjó, Kolozs, Romania
Megérkezett a CampUs.
Okos nappalok, hangos éjszakák.

Egy új nyári egyetem születik, ahol találkozik a közösség, a gondolkodás, az élmény és a nyár legjobb hangulata.

Napközben előadások, csapatépítő programok és inspiráló találkozások, este pedig koncertek, bulik és hosszú éjszakák, tele zenével, nevetéssel és közös pillanatokkal.

A CampUs azoknak szól, akik többre vágynak egy egyszerű rendezvénynél: közösségre, tartalomra, kapcsolódásra és egy olyan nyári élményre, ahol nappal gondolkodunk, éjjel pedig együtt élvezzük a nyarat.

Ez még csak a kezdet. Kövess be, mert hamarosan érkeznek a részletek, és hidd el, te sem akarsz lemaradni!
